Case ID: 1139454
Sentence 11: İş materiallarında olan Azərbaycan Respublikası Vergilər Nazirliyinin 5 saylı Ərazi Vergilər İdarəsinin məhkəməyə ünvanladığı xx.xx.2020-ci il tarixli, **********487600 saylı etirazında qeyd edilmişdir ki, İddiaçı Şirvan İnzibati Məhkəməsinə müraciət edərək artıq ödənilmiş 5607,31 manat pul vəsaitinin geri qaytarılması barədə öhdəliyin cavabdeh 5 saylı Ərazi Vergilər İdarəsinin üzərinə qoyulması barədə qərarın qəbul edilməsini xahiş etmişdir.Cavabdeh 5 saylı Ərazi Vergilər İdarəsi aşağıdakı qeyd edilən səbəblərə görə iddiaçınıniddiasını əsassız hesab edir:Vergi Məcəlləsinin 85.5-ci maddəsinə əsasən vergi ödəyicisi vergi hesabatı dövrü qurtardıqdan sonra 3 il ərzində ondan düzgün tutulmamış vergilərin, faizlərin və maliyyə sanksiyalarının hesablanmasını və hesablanmış məbləğin yenidən hesablanmasını, artıq ödənilmiş vergilərin, faizlərin və maliyyə sanksiyalarının məbləğinin qaytarılmasını və ya əvəzləşdirilməsini 5 il ərzində tələb etmək hüququna malikdir.İddiaçı şəxsi hesab vərəqəsindən də göründüyü kimi artıq ödənilmiş 5607,31 manat üzrə son ödəmə (3 manat 30 qəpik) xx.xx.2012-ci il tarixində olmuşdur.